


Dél-Békési Kistérségi Többcélú Társulása, Dél-Békés Mezőgazdasági Termelőiért Közhasznú Alapítvány, Békés Megyei Közgyűlés

2015. |

Fiatalodó Békés

„A dél-békési fiatalok helyben tartást segítő, vállalati együttműködésre alapozott ösztöndíj modellprogram kifejlesztése és Békés megyére történő kiterjesztése”



Tartalom

1. Projekt előzménye 2

2. Helyzetelemzés 3

2.1. A projekt célterületének besorolása 3

2.2. Környezeti háttér 4

2.2.1. Elhelyezkedés 4

2.2.2. Településszerkezet 6

2.2.3. A népesség számának és összetételének alakulása 7

2.2.4. Elvándorlás 7

2.2.5. Korcsoportos megoszlás 8

2.2.6. Közoktatás-iskolázottság 12

2.2.7. Társadalmi problémák 14

2.3. Gazdasági környezet bemutatása 15

2.3.1. Gazdasági helyzetkép Békés megyéről 15

2.3.2. Békés megye munkaerő-piaci helyzete 18

2.3.3. Iskolázottság 20

2.3.4. Szociális helyzet 23

3. Stratégiai problémák 24

3.1. Lehetőségek 26

4. Szakmai program 26

4.1. Célok, célhierarchia 26

4.2. Indikátorok 29

4.3. Költségvetés 30

5. A program lehatárolása a további járási és megyei programoktól 39

6. Projektgazda elérhetőségei 40

# Projekt előzménye

A dél-békési kezdeményezésű **„Békési Megyei Képzési Klaszter – Avagy gyakorlatorientált ágazati szak- és felnőttképzési együttműködések a megye hátrányos helyzetű térségeinek felzárkóztatása érdekében”** c. program mintegy 300 millió Ft-os költségvetéssel, 5 vállalati partnerrel közösen valósult meg, s eredményeként duális képzési programok kerülnek kidolgozásra a megyei húzóágazatok fejlesztése érdekében.

**Konzorciumvezetője a Dél-Békési Termelőkért Alapítvány, konzorciumi partnerei a Szent István Egyetem, a Békés Megyei Kormányhivatal** (Munkaügyi Központ), **a TAPPE Hulladékhasznosító Kft., az Agro-Duál Kft., a Merian Foods Élelmiszeripari Kft., a Körös-Maros Biofarm Kft. és a Gyulahús Kft.**

A duális képzésfejlesztések révén lehetőség adódott az ipar minél nagyobb arányú megyébe történő telepítésére, ez által a munkahelyteremtésre és a gazdasági folyamatok kedvező irányú befolyásolására, hatása egyértelműen pozitív a fiatalok helyben tartása érdekében, ezért mindenképpen a folytatása javasolt.

A projekt keretében 10 szakmai képzés, 2 nyelvi képzés és 3 munkaerő-piaci képzés került kidolgozásra és oktatásra. A partnerek által megalapított Békés Megyei Képzési Klaszter szakmai tapasztalatot biztosít a fiatalok helyben tartását segítő munkaerő-piaci beavatkozások sikeres megvalósításához.

# Helyzetelemzés

## A projekt célterületének besorolása

A 2015. január 1-jétől hatályba lépett „**290/2014. (XI. 26.) Kormányrendelet a kedvezményezett járások besorolásáról”** tartalmazza a fejlesztendő-, a kedvezményezett, komplex programmal fejlesztendő-, regionális szempontból kedvezményezett járásokat, illetve a súlyos természeti vagy civilizációs katasztrófával sújtott térségek listáját, illetve a különféle mutatók tartalmát, számításának módszertanát.

A kormányrendelet 1. § (1) bekezdése alapján a járások területi fejlettség alapján történő besorolásánál a

1. társadalmi és demográfiai,
2. lakás és életkörülmények,
3. helyi gazdaság és munkaerő-piaci, valamint
4. infrastruktúra és környezeti mutatókból.

A 4 mutatócsoportból képzett komplex mutatót szükséges figyelembe venni.

**Járások típusai:**

* **fejlesztendő járások:** a kedvezményezett járásokon belül azok a legalacsonyabb komplex mutatóval rendelkező járások, amelyekben az ország lakónépességének 15%-a él
* **kedvezményezett járások**: azok a járások, amelyeknek komplex mutatója kisebb, mint az összes járás komplex mutatójának átlaga, azaz 46,79
* **komplex programmal fejlesztendő járások**: a kedvezményezett járásokon belül azok a legalacsonyabb komplex mutatóval rendelkező járások, amelyekben az ország lakónépességének 10%-a él,
* regionális szempontból kedvezményezett járások: a regionális területfejlesztési konzultációs fórumok által kijelölt járások,
* **súlyos természeti vagy civilizációs katasztrófával sújtott térség**: a fejlesztendő járásokkal egyenlő elbánásban részesülő térség, amelyben a károk felszámolása, a helyi társadalmi-gazdasági élet normál működésének beindítása tartós, több éves fejlesztést igényel, ahol a térség fejlődési lehetőségeit a katasztrófa több évre súlyosan korlátozza,

A kedvezményezett járások körét az Európai Uniós tervezési ciklusoknak megfelelően felül kell vizsgálni. A felülvizsgálatot a kormány külön ütemezésben is kezdeményezheti.

A megyénkben fekvő sarkadi járás országosan a 11-ik, míg a mezőkovácsházi járás a 14-ik leghátrányosabb helyzetű járás a 176 nem budapesti járás között. Mindkét járás komplex mutatójának értéke mindössze fele, 55%-a, mint az összes járás komplex mutatójának átlaga (46,79). E két járás ezen kívül fejlesztendő-, illetve komplex programmal fejlesztendő járások között is szerepel, vagyis a legkedvezőtlenebb helyzetben lévő járások között szerepelnek.

A szeghalmi járás bár kedvezőbb helyzetben van, mégis a 62-ik, azaz több, mint 110 járást megelőz a kedvezőtlen helyzetével. A lenti táblázatban felsoroltuk a megye járásainak komplex mutatóját, amiből látható, hogy a **megye 9 járásából 7 (77,7%) alatta van az összes járás komplex mutatója átlagának.** A békéscsabai és a gyulai járás haladja meg csupán az átlagot.

A kedvezőtlen helyzethez nagymértékben hozzájárul régiós adottságunk is, hiszen a Dél-Alföldi Régió hazánk harmadik legelmaradottabb régiója az észak-magyarországi és észak-alföldi régiót követően.

A hazai és külföldi tőke távolmaradása, a gyenge exportképesség, a fogyó munkaerő piaci kínálat, az elvándorlás, az elöregedési tendencia, mind jelen vannak a kistérség gazdasági-, társadalmi-, és szociális szerkezetében.

1. táblázat Békés megye járásainak besorolása

*Forrás: KSH adatai alapján saját szerkesztés*

|  |  |  |  |  |
| --- | --- | --- | --- | --- |
| **Békés megye járásai**nak besorolása  a 290/2014. (XI.26.) Kormányrendelet 2. számú melléklete alapján | | | | |
| ***Békés megye járásai a lakosságszám arányában*** | ***Komplex mutató*** | ***Kedvezményezett járás***  ***átlag 46,79 alatt*** | ***Fejlesztendő járás*** | ***Komplex programmal fejlesztendő*** |
| Sarkadi járás | 26,1 | x | x | x |
| Mezőkovácsházi járás | 26,69 | x | x | x |
| Szeghalmi járás | 36,2 | x | - | - |
| Gyomaendrődi járás | 39,26 | x | - | - |
| Szarvasi járás | 41,13 | x | - | - |
| Békési járás | 41,97 | x | - | - |
| Orosházi járás | 42,26 | x | - | - |
| Gyulai járás | 52,8 | - | - | - |
| Békéscsabai járás | 54,98 | - | - | - |
| **Összesen** | **40,15** | **x** |  |  |

**A 290/2014. (XI.26) kormányrendelet kimondja, hogy a legalacsonyabb komplex mutatóval rendelkező komplex programmal fejlesztendő járások támogatására speciális eszközrendszert kell alkalmazni.**

## Környezeti háttér


### Elhelyezkedés

Békés megye a dél-alföldi régió része, az ország dél-keleti részén helyezkedik el. Területe 5631,4 km2, népességszám: 355.197[[1]](#footnote-1) fő, népsűrűsége 63,1 fő/km2. A megye nyugati részén Csongrád megyével, észak-keleten Jász-Nagykun-Szolnok, észak-nyugaton Hajdú-Bihar megyével szomszédos, délen, dél-keleten a szomszédos Romániával határos.

Békés megye legfőbb természeti kincse a termőföld, s ennek alapján elmondható, hogy mezőgazdasági termelés szempontjából az ország legjobb minőségű termőterületei közé tartozik. A rendszerváltás előtt az „ország éléskamrájának” nevezték. Nagy jelentőségű természeti erőforrás a megye termál-, és gyógyvíz készlete, és az erre alapozott fürdőhelyek. Dél-Alföldön a legmagasabb a napsütéses órák száma, ezzel a megye a harmadik helyen áll az országban.

*Békés megye járásai*

*Forrás: jaras.info.hu*



Békéscsaba, a megyeszékhely, gazdasági és közlekedési centruma is a térségnek. Békés megyében 9 járásra tagozódva 75 település található, melyből 21 településnek városi rangja van.

### Településszerkezet

Míg a korábbi évtizedekben óriásfalvas-kismezővárosi hálózat dominanciája jellemezte, addig a népességcsökkenés következtében az utóbbi két évtizedben a kis- és aprófalvak állományának növekedése, az óriásfalvak (5 ezer feletti lélekszám) eltűnése jellemezte. A településhálózatban megszaporodtak az 500 fő alatti lélekszámú aprófalvak. Az aprófalu kategória a közeljövőben akár bővülhet is, hiszen Körösújfalu, Körösnagyharsány vagy Dombiratos népessége is 550 fő alatti és monoton fogy. A kistelepülések így együttesen a településállomány 10%-át, később 15%-át is elérhetik, ami egy hagyományos „alföldi” megye esetében kifejezetten magas hányadnak számít. Ezer lakos alatt további nyolc községet találunk, ami így együtt a teljes településállomány bő negyede.

Legnagyobb népességű és legrégebbi városai: Békéscsaba (megyeszékhely és megyei jogú város), Gyula, Orosháza, Békés és Szarvas. A Dél-Alföldön található, Romániával 178 km hosszan határos megyében a közép-és kisvárosok viszonylag egyenletes rendszere dominál, a településhálózat központi eleme a lakosság 40%-át tömörítő Békéscsaba - Békés - Gyula település együttes.

A 2013. január 1-jén hatályba lépő új közigazgatási rendszerben kilenc város járási székhellyé vált (Békés, Békéscsaba, Gyomaendrőd, Gyula, Mezőkovácsháza, Orosháza, Sarkad, Szarvas, Szeghalom). A megye települései közül 19 népessége nem éri el az 1000 főt, közülük 8 községé az 500 főt sem. A Sarkadi járás és a megye középső, Orosháza - Békéscsaba - Gyomaendrőd közötti vidékei a legritkábban lakottak. Ezekben a térségekben igen alacsony, 25 fő/km2 alatti a népsűrűség. A legkisebb népsűrűségűek a Szeghalmi, Sarkadi és a Gyomaendrődi járások, a legsűrűbben lakott a Békéscsabai.

2. táblázat Békés megye járásai és lakónépessége

*Forrás: KSH adatai alapján saját szerkesztés*

|  |  |  |  |  |
| --- | --- | --- | --- | --- |
| **Békés megye járásai és lakónépessége** | | | | |
| *Békés megye járásai a lakosságszám arányában* | *Települések száma* | *Ebből város* | *Lakónépesség/fő*  *(2013.XII.31.)* | *Népesség-*  *arány a megye népességéhez viszonyítva* |
| Békéscsabai járás | 9 | 3 | 81 694 | 23% |
| Orosházi járás | 8 | 2 | 50 893 | 14,3% |
| Gyulai járás | 4 | 2 | 41 118 | 11,6% |
| Mezőkovácsházai járás | 18 | 4 | 40 186 | 11,3% |
| Békési járás | 7 | 2 | 36 877 | 10,4% |
| Szeghalmi járás | 7 | 4 | 29 760 | 8,4% |
| Szarvasi járás | 6 | 2 | 28 103 | 7,9% |
| Gyomaendrődi járás | 5 | 2 | 23 642 | 6,7% |
| Sarkadi járás | 11 | 1 | 22 926 | 6,5% |

Magyarország jelenlegi helyzetét, az ország jövőbeli kilátásait alapvetően befolyásolják a területi egyenlőtlenségek. A különbségek mindig az eltérő adottságokból eredő különböző intenzitású és irányú társadalmi és gazdasági változások következményei. Ez természetes folyamat, ugyanakkor az állandósuló nagy különbségek hosszú távon hátráltathatják a kiegyensúlyozott térszerkezet kialakulását.

A következőkben ennek megfelelően vizsgáljuk a társadalom helyzetét leíró mutatókat, a jellemző folyamatokat, kitérünk a társadalmi lemaradásból és a hátrányos helyzetből fakadó problémákra, végül a projekt beavatkozási területe által közvetlenül érintett egészségi állapot jellemzőkre.

### A népesség számának és összetételének alakulása

*Békés megye – Budapest és Pest megye után – a 11. legnépesebb NUTS 3 szintű egység,* lakónépessége 2013.12.31-én 355.199 fő volt. A megye lakossága az elmúlt évtizedben folyamatosan csökkent, a *népességfogyás hazánkban ezt időszakot tekintve itt volt a legintenzívebb* (9,4%) ez az országos átlagnál közel ötször rosszabb.

A népességszám csökkenésének oka a természetes fogyás, az elöregedés és az elvándorlás. A népességre vetített népmozgalmi adatok továbbra is a megye rendkívül kedvezőtlen demográfiai helyzetét jelzik: a KSH 2013-as adatai alapján az 1000 lakosra jutó élve születések száma 7,6, a halálozásoké 15,7 volt, ami 1,5 fővel kevesebb, illetve 2,7 fővel nagyobb az országosnál.

A természetes fogyás a Szarvasi és a Mezőkovácsházai kistérségben a legsúlyosabb mértékű. A megye déli határmenti egyharmadában és a Szarvas-Orosháza közötti településcsoportban a -10 ezreléket is meghaladja a népesség természetes fogyása.

A megye népességének elöregedettsége az országos átlagnál lényegesen előrehaladottabb. A megye nyugati és déli térségében magasabb fokú az elöregedés, az északkeleti részen a népesség korösszetétele kedvezőbb. A 2011-es népszámlálási adatok alapján mind létszámát, mind arányát tekintve a megyében a legnépesebb hazai nemzetiség – mintegy 9,5 ezer fővel – a roma, számuk tíz év alatt 71 százalékkal gyarapodott. A településtípusok közül arányuk csak a községekben (2,9 százalék) érte el a megyei átlagot.

Az éves szintre vetített 6,2‰-nyi fogyás a legmagasabb a régiók között, ezen belül a természetes szaporodás (fogyás) tekintetében a legnagyobb a fogyás mértéke Békés és Nógrád megyében - ugyanúgy, mint az öregedési index is.

A népesség számának csökkenése, a korösszetétel rohamos romlásának, az alacsony születésszámnak, valamint a magasabb halálozásnak, és elvándorlásnak tudható be. A felmérések szerint a térséget elsősorban a szakmával rendelkező fiatalok hagyják el; míg a betelepülők többsége hátrányos helyzetű, akik korábbi lakóingatlanukat azért adják fel, hogy olcsóbb lakáslehetőséghez jutva, a két ár különbözetéből oldják meg (ideig-óráig) egzisztenciális problémáikat. A munkahelyek, oktatási intézmények alacsony száma, valamint a rossz megközelíthetőség egyaránt gyengítik a települések lakosságmegtartó képességét.

### Elvándorlás

2013-ban mintegy 79.000 fővel volt kevesebb a megye lakónépessége az 1980-ban mért adatokhoz képest.[[2]](#footnote-2) Ez majdnem annyi, mintha Békéscsabáról és Sarkadról eltűnt volna a teljes lakosság. Ezen időszak alatt több mint 17 ezren döntöttek úgy, hogy kényszerűségből vagy az életkörülmények megváltoztathatásának reményében elhagyják szülőföldjüket. Ez a tendencia a térségek munkaerő-piaci helyzetével hozható összefüggésbe – a munkalehetőségek hiánya és a rossz elérhetőségi feltételek miatt a lakosság az ingázás helyett elvándorol az adott településről. A migrációban leginkább a negyven éven aluli korosztály érintett. Ők azok, aki álláskeresőként hagyják el a megyét, illetve azért, mert a bérükből nem tudják eltartani a családjukat. Békés megyében ugyanis országos összehasonlításban magas az alacsony jövedelemből élők aránya.

A hazánkban az utóbbi években tapasztalható kedvezőtlen gazdasági és társadalmi folyamatok eredményeképpen számolnunk kell az elvándorlás jelenségével, mely országos és megyei szinten is értelmezhető.

A KSH Népességtudományi Kutatóintézete által 2012-ben publikált tanulmány alapján a belföldi vándorlás intenzitása korcsoportonként jelentősen eltérő. A vándorlás valószínűsége – a vándorlás típusától függetlenül – a 20–29 év közöttieknél a legmagasabb. Az ideiglenes vándorlásoknál általában a 19 év alattiak, az állandó vándorlásoknál pedig a 30–39 év közöttiek voltak mobilabbak. Negyven év felett jelentősen visszaesik a vándorlás intenzitása.

A vándorlási folyamatok által kedvezően érintett területek között elsőként a fővárost és az agglomerációjához tartozó kistérségeket kell megemlíteni. Migrációs többlet jellemzi továbbá a magasan urbanizált térségek (megyei jogú városok) többségét. Rajtuk kívül előnyös vándorlási egyenleg mutatkozott még néhány Balaton-parti, alapvetően üdülő-funkciókat betöltő kistérségben és a nyugati határszélen. Ezzel szemben magas elvándorlás tapasztalható a kedvezőtlen gazdasági adottságú, alacsony foglalkoztatottsággal, magas munkanélküliséggel sújtott területeken, elsősorban az ország északkeleti, keleti valamint délnyugati térségeiben.[[3]](#footnote-3)

Az elvándorlás mértéke Békés megyében a válság éveiben kiemelkedően magas volt, nagymértékben meghaladta az országos átlagot, és jelentős változás ezen a téren napjainkban sem következett be.

### Korcsoportos megoszlás

A fejlett európai országokhoz hasonlóan Magyarország számára is az egyik legnagyobb demográfiai kihívást a társadalom öregedése jelenti. Hazánkban a népesség öregedési folyamata gyorsul. Napjainkban az ország férfi lakosságának átlagos életkora 39 év, a nőké 43 év, a két évtizeddel ezelőtt tapasztalhatónál 3–4 évvel több, de az utóbbi tíz évben is mintegy két évvel emelkedett a népesség átlagos életkora. A nemekre jellemző eltérő halandósági viszonyok következtében a nők átlagos életkora gyorsabban növekedett, mint a férfiaké, így a nemek között már korábban is meglévő különbség az ezredforduló óta tovább nőtt, országos átlagban 4,0 évről 4,3 évre.[[4]](#footnote-4)

Az idősödést kifejező, másik legáltalánosabban elfogadott mutató a 65 évesek és idősebbek gyermekkorúakhoz viszonyított aránya, azaz az öregedési index, amely a történeti idősorok tanúsága szerint folyamatosan nő. 2005 óta az időskorúak száma meghaladja a gyermekkorúakét, és 2011-ben már 117 időskorú jutott száz gyermekre.

***Békés megye*** ***népességének kor szerinti összetétele évről évre******kedvezőtlenebbül változik az országos adatoknál***. A kedvezőtlen népesedési mutatók gyakorlatilag a megye egész területét jellemzik, de jelentős területi differenciák figyelhetők meg az egyes térségek között. Az összkép feltétlenül kedvezőtlen, hiszen a megye 75 települése közül 74-et a természetes fogyás jellemzi, mindössze egy településen (Kertészsziget) haladja csak meg a vizsgált időszakban a születések száma a halálozásokét. [[5]](#footnote-5) Számottevően nőtt az időskorúak és az idősebb felnőtt korúak aránya, ugyanakkor a gyermekkorúak hányada jelentősen csökkent. A gyermekkorúak (0-14 év közöttiek) arányának folyamatos csökkenése jellemző az egész elmúlt évtizedben, 10 év során 24,0 százalékponttal, azaz a gyermekkorúak száma egynegyedével esett vissza 2001-2010 között. A gyermekkorúak hányadának jelentős csökkenése Békés megyében ma már a közoktatást egyértelműen és lényegesen befolyásoló körülménnyé vált.

3. táblázat Békés megye népességének korcsoportos megoszlása területi összehasonlításban

*Forrás: KSH adatai alapján saját szerkesztés*

|  |  |  |  |  |
| --- | --- | --- | --- | --- |
| **Területi egység** | **0-14 éves/fő** | | | **változás mértéke**  **2003-2014** |
| **2003** | **2008** | **2014** |
| Bács-Kiskun | 90 053 | 80 167 | 73 861 | -18% |
| **Békés** | 63 170 | 53 939 | 47 145 | **-25,4%** |
| Csongrád | 66 407 | 60 867 | 55 011 | -17,2% |
| Dél-Alföld | 219 630 | 194 973 | 017 | -19,9% |
| Ország összesen | 1 633 688 | 1 508 802 | 425 816 | -12,7% |
| Területi egység | 15-64 éves/fő | | |  |
| 2003 | 2008 | 2014 |  |
| Bács-Kiskun | 368 455 | 365 196 | 349 276 | -5,2% |
| **Békés** | 265 850 | 254 594 | 239 046 | **-10,1%** |
| Csongrád | 293 201 | 293 044 | 276 812 | -5,6% |
| Dél-Alföld | 927 506 | 912 834 | 865 134 | -6,7% |
| Ország összesen | 6 949 429 | 6 912 704 | 6 719 738 | -3,3% |
| Területi egység | 65 évesek és a felettiek/fő | | |  |
| 2003 | 2008 | 2014 |  |
| Bács-Kiskun | 85 608 | 88 347 | 93 755 | +9,52% |
| **Békés** | 67 111 | 68 124 | 69 008 | **+2,83%** |
| Csongrád | 67 209 | 70 228 | 75 566 | +12,43% |
| Dél-Alföld | 219 928 | 226 699 | 238 329 | +8,37% |
| Ország összesen | 1 559 245 | 1 623 895 | 1 731 811 | +11% |
| **Ország mindösszesen** | **10 142 362** | **10 045 401** | **9 877 365** | **-2,61%** |

**Népesség megoszlása Békés megyében**

4. táblázat Nemzetiségek aránya Békés megyében

*Forrás: KSH adatai alapján saját szerkesztés*

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Terület**  **(járások)** | **A nemzetiség, az anyanyelv, a családi, baráti közösségben használt nyelv válaszok legalább egyike szerint** | | | | | | | | | | | | | | | | **Összesen** | **Népesség** |
| **magyar** | **bolgár** | **cigány (roma, beás)** | **görög** | **horvát** | **lengyel** | **német** | **örmény** | **román** | **ruszin** | **szerb** | **szlovák** | **szlovén** | **ukrán** | **hazai nemzetiségek együtt** | **egyéb** |
| Békéscsabai | 72 018 | 34 | 916 | 17 | 23 | 73 | 452 | 20 | 503 | 10 | 66 | 3 504 | 23 | 64 | 5 705 | 553 | 78 408 | 83 541 |
| Békési | 32 978 | 3 | 2 102 | 5 | – | 8 | 461 | 5 | 95 | 3 | 13 | 448 | – | 5 | 3 148 | 122 | 36 283 | 37 409 |
| Gyomaendrődi | 20 172 | 7 | 688 | 1 | 8 | – | 176 | 5 | 40 | – | 2 | 35 | 1 | 7 | 970 | 80 | 21 242 | 23 943 |
| Gyulai | 34 700 | 8 | 808 | 7 | 7 | 11 | 1 252 | 17 | 2 382 | 7 | 21 | 160 | 4 | 10 | 4 694 | 243 | 39 664 | 41 627 |
| Mezőkovácsházai | 34 751 | 10 | 911 | 1 | 3 | 4 | 488 | 4 | 1 021 | 5 | 334 | 402 | 2 | 19 | 3 204 | 123 | 38 098 | 40 550 |
| Orosházi | 42 825 | 24 | 645 | 6 | 6 | 28 | 234 | 7 | 151 | 2 | 40 | 1 460 | 3 | 9 | 2 615 | 237 | 45 712 | 51 482 |
| Sarkadi | 19 758 | 6 | 1 821 | 2 | – | – | 53 | 4 | 1 940 | 1 | 4 | 36 | 1 | 9 | 3 877 | 56 | 23 700 | 22 908 |
| Szarvasi | 24 801 | 6 | 514 | 3 | 2 | 8 | 118 | 4 | 75 | 7 | 9 | 2 820 | 10 | 4 | 3 580 | 181 | 28 588 | 28 779 |
| Szeghalmi | 25 436 | 5 | 1 136 | 2 | 2 | 2 | 110 | 1 | 33 | 1 | – | 12 | – | 2 | 1 306 | 73 | 26 835 | 29 709 |
| K08 Szeghalomi | 33 124 | 5 | 1 201 | 3 | 4 | 2 | 120 | 1 | 42 | 1 | 1 | 13 | 1 | 3 | 1 397 | 86 | 34 635 | 38 883[[6]](#footnote-6) |

Békés megyében a nemzetiségek száma, a magyar lakossághoz viszonyítva átlagos. Minden 12. lakos tartozik valamilyen nemzetiséghez. A hazai nemzetiségek közül kiemelkedően magas a roma (9541 fő), a szlovák (8877 fő) és a román (6240 fő) nemzetiségek aránya.

### Közoktatás-iskolázottság

A társadalmi problémák kezelésében kitüntetett szerepe van a nevelésnek-oktatásnak, melynek egyik döntő feladata, hogy hozzájáruljon a társadalmi esélyegyenlőtlenségek mérsékléséhez. A társadalom azon csoportjai számára, akik a rendszerváltás során a gazdasági átalakulás veszteseivé váltak, a felemelkedés útja szinte kizárólag a minőségi – társadalmi, gazdasági pozíciók betöltésére alkalmas és konvertálható – tudás megszerzésén keresztül vezet. Mindezen tények ellenére a PISA vizsgálatok Magyarországra nézve megdöbbentő eredményekkel szolgáltak: az európai országok közül legkevésbé a magyar köznevelés biztosít egyenlő esélyeket a szegényebb családból származó, alacsonyabb iskolai végzettségű szülők gyerekeinek. Súlyos különbségek mutatkoznak a szegény és a gazdag családból származó gyermekek iskolai eredményei között, az érettségihez jutás esélyeit tekintve például ötvenszeres a mutató.

Kutatások sora igazolta már, hogy az egészségi állapotot, halandóságot befolyásoló egyik legfontosabb szociális tényező az iskolai végzettség. Nem csupán a szubjektív egészségérzete, hanem egészségi állapota is jobb az egyetemi végzettséggel rendelkezőknek, illetve érettségizetteknek, mint a csak alapfokú iskolát elvégzőknek.

A képzettebbek esetében ritkább a megrokkanás vagy a tevékenységkorlátozottság, a fertőző betegségek is ritkábban jelentkeznek körükben, a halálozási időpont is későbbre tolódik[[7]](#footnote-7).

Az alacsonyabb iskolai végzettség gyengíti az életirányítási képességet, gyengíti annak tudatát, hogy az ember élete és egészsége saját tevékenységétől és döntéseitől függ. Kevésbé rendelkeznek támogató kapcsolatokkal, és az egészségtelenebb életstílus is az alacsonyabb iskolai végzettségűek körében gyakoribb, mert rendszertelenebbül vagy egyáltalán nem végeznek testedző tevékenységet, többet és többen dohányoznak, nagyobb arányban kerülnek ki közülük a nagyivók, társadalmilag jellemzőbb az elszigetelődésük, az információhiányból fakadó kiszolgáltatottságok is nagyobb. Ezek nagyon károsító, romboló hatásúak lehetnek az egészségre.

Óvodai nevelés - Békés megyében 99 intézményben 150 feladat-ellátási helyen folyik óvodai nevelés, az ellátott óvodás gyermek száma 10763. Közülük 381 sajátos nevelési igényű, integráltan nevelt. A hátrányos helyzetű gyermekek megyei aránya az ország egyéb régióihoz mérten magas 4508 fő (24,33%), ebből halmozottan hátrányos helyzetű 1312 fő.

A 2012. évi októberi közoktatási statisztika adatai szerint Békés megyében a hátrányos helyzetű, illetve a halmozottan hátrányos helyzetű gyermekek közül a legtöbben szakiskolai, illetve szakközépiskolai oktatásban folytatják középfokú tanulmányaikat.

A hátrányos helyzetű tanulók száma az egyházi fenntartású intézményekben a legmagasabb (43%), az állami és a magán fenntartású intézményekben tanuló HH tanulók aránya csaknem megegyezik (33%, illetve 35%). A HHH tanulók aránya az egyházi fenntartású intézményekben a legmagasabb (17%).

5. táblázat Feladat-ellátási helyek és gyermekek létszámadatai Békés megyében

*Forrás: KSH adatai alapján saját szerkesztés*

|  |  |  |
| --- | --- | --- |
|  | **Feladat-ellátási helyek száma** | **Gyermekek, tanulók létszáma (2012/2013)** |
| Óvodai nevelés | | |
| Békés megye | 150 | 10 763 fő |
| Alapfokú oktatás | | |
| Békés megye | 114 | 26 210 fő |
| Középfokú oktatás (gimnázium) | | |
| Békés megye | 39 (26 intézmény) | 8 335 fő |
| Szakiskolai és speciális szakiskolai képzés | | |
| Békés megye | 27 (17 intézmény) | 5 601 fő |
| Szakközépiskolai oktatás | | |
| Békés megye | 37 (27 intézmény) | 8 161 fő |

***Problémák, hiányosságok:***

Az iskolarendszerű képzés nem biztosítja kielégítően azon készségek és képességek elsajátítását, melyek egyfelől az egész életen át tartó tanulás megalapozását jelentik, másfelől nélkülözhetetlenek a munkaerőpiacra történő sikeres belépéshez, és a mindennapi élethez is. Így jelentős hiányosságok tapasztalhatóak az alapkészségek és kulcskompetenciák, a szociális és életviteli kompetenciák, az aktív tanulási és kommunikációs készségek, valamint a környezet- és egészségtudatosság szemléletmódjának átadásában. Ugyancsak jelentős elmaradás tapasztalható a tanulóknak és általában a lakosságnak a gazdasági igények szempontjából alapvető fontosságú idegen-nyelvi és informatikai ismeretei terén, mely elsősorban a tananyagok elavult tartalmára, a pedagógusok megfelelő készségeinek hiányára és oktatás feltételeinek elégtelenségére vezethető vissza.

A 15 éves, és annál idősebb népesség legmagasabb befejezett iskolai végzettségi adatait vizsgálva megállapítható, hogy Dél-Alföld esetében ez az aránypár százalékponttal még magasabb, ugyanakkor, ha csak a régió községeit vizsgáljuk, akkor még rosszabb (55%) aránnyal szembesülünk, ami a községek képzettségi helyzetének súlyos elmaradottságát mutatja. Kiemelendő mindemellett a felsőfokú végzettséggel rendelkezők alacsony aránya. Ez a régiós átlag viszonylag kicsit szórást mutat a megyék között, azonban nagyobb különbségek mutatkoznak a településhierarchia különböző szintjei között. A régió megyei jogú városaiban ugyanis az országos átlagot is meghaladó arányban élnek felsőfokú végzettségűek (16,03%), amit pozitív regionális eredményként értelmezhetnénk, ugyanakkor a térség városai, és főleg községei esetén igen alacsony arányszámokkal kell szembesülnünk (9,6%, ill. 4,97%).

6. táblázat Békés megye 7 éves és idősebb népességének megoszlása legmagasabb befejezett iskolai végzettség és nemek szerint

*Forrás: KSH adatai alapján saját szerkesztés*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Általános iskola első évfolyamát sem végezte el** | | **Általános iskola 8. osztály** | | **Középfokú iskola érettségi nélkül, szakmai oklevéllel** | | **Érettségi** | | **Egyetem, főiskola stb. oklevéllel** | | **Összesen** |
| Férfi | 1 924 | 1,35% | 41 336 | 29% | 48 606 | 34% | 36 550 | 26% | 14 631 | 10% | 143 047 |
| Nő | 1 866 | 1,22% | 54 699 | 36% | 27 033 | 18% | 47 842 | 31% | 21 346 | 14% | 152 786 |
| Összesen | 3 790 | 1,28% | 96 035 | 32% | 75 639 | 26% | 84 392 | 29% | 35 977 | 12% | 295 833 |

### Társadalmi problémák

A társadalmi leszakadás meghatározó részben a szegénységgel összefüggő körülményekből fakad. A 2011-2020 időszakra tervezett Nemzeti Felzárkózási Stratégia megállapítása alapján ma Magyarországon a szegregáció mértéke, a társadalmi élet jelentős területeiről való tömeges kizáródás súlyos – az állami szektorra, a társadalmi együttélésre és a gazdasági fejlődésre egyaránt kiható – társadalmi probléma. Ezért a társadalmi felzárkózáshoz feltétlenül szükséges egyfelől a szegénység okainak megszüntetésére való törekvés, a szegénység kialakulásának megelőzése, másfelől a szegénységből fakadó jelentős hátrányok csökkentése.

Napjainkban Magyarország egyik legsúlyosabb gondja a szegénységben élők, közöttük a roma népesség helyzetének fokozatos romlása. Ennek következménye a leszakadás, a kiszorulás az életlehetőségekből mind a tanulás, mind a foglalkoztatás, mind az egészségügyi szolgáltatások területén, valamint a hátrányos helyzetű térségekben és települések perifériáján növekvő és újonnan kialakuló rossz lakhatási körülmények.

A mélyszegénység többdimenziós jelenség, amely megmutatkozik többek között a nagyon alacsony képzettségben és foglalkoztatottságban, az ebből következő súlyos megélhetési zavarokban, kihat a lakhatási, táplálkozási körülményekre, az érintettek egészségi állapotára, stigmatizál és kirekesztéshez vezet.

Ezekben a térségekben a születéskor várható élettartam is lényegesen alacsonyabb. Hazánkban a mélyszegénység fogalmát gyakran azonosítják a roma származással, ugyanakkor ez a kapcsolat nem minden esetben egyértelmű.

A KSH 2012-es felmérése szerint minden nyolcadik ember a szegénységi küszöb alatt élt Magyarországon. Közelebbről ez azt jelenti, hogy 1,23 millió személy teljes fogyasztása naponta 1981 forint (havonta 59 441 forint) érték alatt volt hazánkban. A szegénységi küszöb értéke, amit az Európai Unióban kialakított metodika szerint számítanak ki, országonként változó összeg: a helyi átlagjövedelem 60 százaléka.[[8]](#footnote-8)

Magyarországon a tartós szegénységben élők területi elrendeződése nagyjából egybeesik a kedvezményezett és/vagy komplex programmal támogatott leghátrányosabb helyzetű járások területével (lásd 290/2014 Kormrendelet), mely egyben azt is jelenti, hogy a probléma Békés megye népességét nagymértékben érinti.

A mélyszegénységből való kitörés rendkívül nehéz, sok esetben lehetetlen feladat. Az érintett réteg helyzetét az is rontja, hogy rendkívüli elszigeteltségben élnek mind társadalmilag, mind gazdaságilag. Kutatások igazolják, hogy azoknak a településeknek a száma és aránya, ahol a mélyszegénységben élő családok a helyi társadalom többségi csoportját alkotják, megháromszorozódott az elmúlt évtizedben.

Programunk fontos küldetése, hogy a rendkívül rossz szegénységi mutatókkal rendelkező térségben élők készségfejlesztésén, támogatásán keresztül hozzájáruljunk a szegénységből fakadó társadalmi lemaradás felzárkózási pályára állításához, a szociális és egészségügyi problémák mérséklődéséhez.

### 

## Gazdasági környezet bemutatása

### Gazdasági helyzetkép Békés megyéről

Békés megye iparilag közepesen fejlett, agrár-ipari jellegű és közepesen urbanizálódott térség. Az agrárszféra a megyei kedvező adottságok miatt jelentős erőt képvisel.

A megye legfőbb természeti kincse a termőföld, melynek minősége többségében jobb, mint az ország más részein. A gazdasági fejlődésben a mezőgazdaság és a hozzá kapcsolódó élelmiszeripar mindig is meghatározó volt. A megye az ország egyik legintenzívebben művelt mezőgazdasági területe. Összes földterületének 85%-a termőterület, s csupán 15%-át nem művelik. A termőterület 97%-át a mezőgazdaság hasznosítja, s mindössze 2,4%-a erdő, a többi nádas és halastó. [[9]](#footnote-9)

A kiemelkedően jó agráradottságok miatt mezőgazdasága elsősorban gabonatermesztéséről, zöldségtermesztéséről és bizonyos állatfajták tenyésztéséről ismert, kapcsolódó feldolgozóipar nélkül.

A mezőgazdasági termelés dominanciája mellett, elsősorban a feldolgozó- és könnyűipar jelenléte jellemző a megyére. Az ipar térszerkezete erősen koncentrált a megyében Békéscsaba és környékére. A megye területén több termálfürdő és tározó, horgásztó, holtág található, amelyek nagy idegenforgalmi szereppel bírnak.

7. táblázat Egy főre jutó GDP a Dél-Alföldön

*Forrás: KSH 2010-es adatai alapján saját szerkesztés*

|  |  |  |  |
| --- | --- | --- | --- |
| **Térség** | **1 főre jutó GDP ezer forint** | **Egy főre jutó GDP az országos átlaghoz képest %** | **Hely az egy főre jutó GDP alapján felállított rangsorban** (21 megye) |
| Bács-Kiskun megye | 1 707 | 63,8 | 14. |
| Békés megye | 1 449 | 55,3 | 18. |
| Csongrád megye | 1 954 | 73,1 | 10. |
| Dél-Alföld | 1 723 | 64,4 | 5. |
| Magyarország | 2 675 | 100,0 | - |

Az egy főre jutó bruttó hazai termék tekintetében Békés megye hátulról a 3. helyen található, a Dél-alföldi régiónak a sereghajtója, az országos átlagnak mintegy 55,3%-val. A megye 1997 óta folyamatosan romló tendenciát mutat a GDP folyó áron átszámítva és az egy főre jutó GDP vonatkozásában, és a GDP fogyás szintje is a legmagasabb, az országos átlag mintegy kétszerese.

A bruttó hazai termék előállításában Békés megye a megyék sorában hátulról a 4. helyet foglalja el Nógrád, Tolna és Heves megyéket megelőzve, az országos GDP-nek alig több mint 2%-át produkálva.

Fajlagos GDP alapján Békés megye 1997-ben került a hét legkevésbé fejlett (Bács-Kiskun, Jász-Nagykun-Szolnok, Somogy, Borsod-Abaúj-Zemplén, Nógrád, Szabolcs-Szatmár-Bereg) megyét alkotó csoportba (a fajlagos GDP értéke nem éri el a megyék átlagának 90 százalékát). Látható, hogy Békés megye nemcsak hátrányos helyzetű, de folyamatosan leszakadó helyzetben van, amit jól szemléltet, hogy az utóbbi 2-3 évben megelőzte Borsod-Abaúj-Zemplén megye. A Dél-Alföldi régión belül is leszakad a megye, pedig maga a régió sem rendelkezik jó pozícióval, hiszen az EU-27 GDP adatok alapján a legrosszabb 20 térsége közé sorolják.[[10]](#footnote-10)

Békés megyében 2013. III. negyedévének végén közel 70 ezer gazdasági szervezetet tartottak nyilván, nagyjából ugyanannyit, mint egy évvel korábban. A gazdasági szervezetek gazdálkodási forma szerinti összetétele az országosnál továbbra is kedvezőtlenebb. A gazdasági szervezetek több mint 90%-át kitevő vállalkozások száma sem változott érdemben az egy évvel korábbi adathoz képest. Békés megyében az önálló vállalkozások száma 56 ezer, ami az összes regisztrált szervezetnek több mint 80%-át adja, míg a régió átlaga a 75%-ot, az országosé a 60%-ot sem éri el. Az önálló vállalkozók 29%-a főfoglalkozásban, harmada nyugdíjasként, a legtöbben, 37%-os arányban, mellékfoglalkozásként végzik vállalkozói tevékenységüket. A társas vállalkozások aránya 2013 szeptemberében alig érte el a 14%-ot, ami az országos átlagnak kevesebb, mint a fele.

A megyén belüli területi egyenlőtlenségek a működő vállalkozások megoszlása terén visszatükrözik a gazdasági térstruktúrát a megye észak-északkeleti része perifériaként, míg a megyeszékhely és szűkebb térsége (a megye többi részéhez viszonyítva) centrumként viselkedik. Régiós, illetve országos összevetésben a megye kedvezőbb mutatókkal bíró térségei is legfeljebb átlagos, sok esetben átlag alatti aktivitást mutatnak, ami összességében jól jelzi a megye egészének elmaradottságát.

8.táblázat Békés megye vállalkozásainak megoszlása nemzetgazdasági áganként

*Forrás: KSH 2012-es évi adatai alapján saját szerkesztés*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **mezőgazdaság erdő gazdálkodás, halászat** | **bányászat, kőfejtés, feldolgozóipar, villamosenergia gáz, gőzellátás, légkondicionálás, vízellátás, szennyvíz gyűjtése, kezelése, hulladék-gazdálkodás** | **bányászat, kőfejtés** | **feldolgozó ipar** | **villamosenergia gáz-, gőzellátás,** | **vízellátás, szennyvíz gyűjtése, kezelése, hulladékgazdálkodás, szennyeződés-mentesítés** | **építőipar** | **kereskedelem, gépjárműjavítás** | **szállítás, raktározás** | **szálláshely-szolgáltatás, vendéglátás** | **információ, kommunikáció** |
| 22 633 | 51 304 | 440 | 48 318 | 608 | 1 938 | 55 544 | 133 866 | 23 315 | 30 827 | 33 685 |

1. diagram Mezőkovácsházi járás területén működő vállalkozások megoszlása nemzetgazdasági áganként


Forrás: KSH 2012

### Békés megye munkaerő-piaci helyzete

A megyében a lakosság 32%-a végezte el az általános iskolát, **55% a középiskolát**, **12%-a felsőfokú végzettségű**. Kiemelendő a felsőfokú végzettséggel rendelkezők alacsony aránya. A régió megyei jogú városaiban az országos átlagot is meghaladó arányban élnek felsőfokú végzettségűek (16,03%), amit pozitív regionális eredményként értelmezhetnénk, ugyanakkor a térség városai, és főleg községei esetén igen alacsony arányszámokkal kell szembesülnünk (9,6%, ill. 4,97%).

2. diagram Nyilvántartott álláskeresők és pályakezdők aránya

Forrás: KSH 2013



A **foglalkoztatottak száma 74.127 fő,** ami 49,7%-os foglalkoztatottsági rátát jelent. A térségben a **munkanélküliek (álláskeresők) száma 15 ezer fő**, a munkanélküliségi ráta (10,2%), miközben a **gazdaságilag** **inaktívak száma 120 ezer fő.**

***Békés megyében a munkanélküliek között a fizikai állomány dominanciája figyelhető meg.*** A középkorú, munkanélküli, alacsony jövedelemmel, hátrányos helyzettel rendelkezők elérése kiemelt feladat, mert a tartós munkanélküliség felerősíti az egészségkárosító rizikófaktorok hatását, és meghatározó szerepük van a nem fertőző, krónikus megbetegedések kialakulásában, valamint az idő előtti halálozásban is.

A mezőkovácsházi járásban a nyilvántartott álláskeresők körét nézve a legnagyobb számban a 21-25 éves korosztály keres munkát, ezután csupán néhány fővel van elmaradva az 56-60 évesek csoportja.

3. diagram Nyilvántartott álláskeresők száma korosztály szerinti eloszlása a mezőkovácsházi járásban Forrás: KSH 2013

4. diagram Nyilvántartott álláskeresők iskolai végzettség szerinti megoszlása a mezőkovácsházi járásban

Forrás: KSH 2013

A két fenti diagramból látszik, hogy a Mezőkovácsházi járásban, leginkább az általános iskolai végzetséggel rendelkezőknek nincs munkájuk, valamint a szakmunkásoknak, szakközepet, vagy gimnáziumot végzetteknek. Viszont utóbbiaknál is csökkenő tendencia figyelhető meg, tehát kijelenthetjük, hogy az oktatás minősége szorosan összefügg az iskolai végzettséggel. Korcsoport szerint a 21-25 éveseknek és az idősebb munkavállalóknak nehezebb elhelyezkedniük, körükben nagyobb a munkanélküliségi arány.

A foglalkoztatottak folyamatosan és jelentősen csökkenő aránya az utóbbi években csekély növekedést mutat, amelyhez minimálisan javuló munkanélküliségi mutatók társultak. Elmondható, hogy miként Békés megyében, úgy a Mezőkovácsházai kistérségben is a munkanélküliek között a fizikai állomány dominanciája figyelhető meg.

9. táblázat: Regisztrált álláskeresők száma iskolai végzettség szerint Békés megyében

Forrás: KSH

|  |  |  |  |  |
| --- | --- | --- | --- | --- |
| **Regisztrált álláskeresők száma iskolai végzettség szerint** | | **Nem pályakezdő álláskereső** | **Pályakezdő álláskereső** | **Nyilvántartott álláskereső** |
| **alapfokú** | ált. isk. végzettség nélkül | 536 | 32 | **568** |
| általános iskola | 6790 | 843 | **7633** |
| **alapfokú** | **7327** | **875** | **8202** |
| **középfokú** | szakiskola | 414 | 109 | **523** |
| szakmunkásképző | 6349 | 547 | **6896** |
| gimnázium | 1956 | 693 | **2649** |
| szakközépiskola | 2378 | 539 | **2917** |
| technikum | 505 | 73 | **578** |
| **középfokú** | **11602** | **1961** | **13563** |
| **felsőfokú** | főiskola | 650 | 85 | **735** |
| egyetem | 158 | 87 | **245** |
| **felsőfokú** | **808** | **172** | **980** |
| **Iskolai végzettségek összesen:** | | **19737** | **3007** | **22744** |

### Iskolázottság

Kutatások sora igazolta már, hogy az egészségi állapotot, halandóságot befolyásoló egyik legfontosabb szociális tényező az iskolai végzettség. Nem csupán a szubjektív egészségérzete, hanem egészségi állapota is jobb az egyetemi végzettséggel rendelkezőknek, illetve érettségizetteknek, mint a csak alapfokú iskolát elvégzőknek.

A képzettebbek esetében ritkább a megrokkanás vagy a tevékenységkorlátozottság, a fertőző betegségek is ritkábban jelentkeznek körükben, a halálozási időpont is későbbre tolódik[[11]](#footnote-11).

Az alacsonyabb iskolai végzettség gyengíti az életirányítási képességet, gyengíti annak tudatát, hogy az ember élete és egészsége saját tevékenységétől és döntéseitől függ. Kevésbé rendelkeznek támogató kapcsolatokkal, és az egészségtelenebb életstílus is az alacsonyabb iskolai végzettségűek körében gyakoribb, mert rendszertelenebbül vagy egyáltalán nem végeznek testedző tevékenységet, többet és többen dohányoznak, nagyobb arányban kerülnek ki közülük a nagyivók, társadalmilag jellemzőbb az elszigetelődésük, az információhiányból fakadó kiszolgáltatottságok is nagyobb. Ezek nagyon károsító, romboló hatásúak lehetnek az egészségre.

Óvodai nevelés - Békés megyébe 99 intézményben 150 feladat-ellátási helyen folyik óvodai nevelés, az ellátott óvodás gyermek száma 10763. Közülük 381 sajátos nevelési igényű, integráltan nevelt. A hátrányos helyzetű gyermekek megyei aránya az ország egyéb régióihoz mérten magas 4508 fő (24,33%), ebből halmozottan hátrányos helyzetű 1312 fő

A 2012. évi októberi közoktatási statisztika adatai szerint Békés megyében a hátrányos helyzetű, illetve a halmozottan hátrányos helyzetű gyermekek közül a legtöbben szakiskolai, illetve szakközépiskolai oktatásban folytatják középfokú tanulmányaikat.

10. táblázat: Iskolai végzettség nemek szerinti megoszlása

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Általános iskola első évfolyamát sem végezte el** | | **Általános iskola 8. osztály** | | **Középfokú iskola érettségi nélkül, szakmai oklevéllel** | | **Érettségi** | | **Egyetem, főiskola stb. oklevéllel** | | **Összesen** |
| Férfiak | 1 924 | 1,3% | 41 336 | 29% | 48 606 | 34% | 36 550 | 26% | 14 631 | 10% | 143 047 |
| Nők | 1 866 | 1,2% | 54 699 | 36% | 27 033 | 18% | 47 842 | 31% | 21 346 | 14% | 152 786 |
| Összesen | 3 790 | 1,2% | 96 035 | 32% | 75 639 | 26% | 84 392 | 29% | 35 977 | 12% | 295 833 |

5. diagram Mezőkovácsházi járás lakosainak végzettség szerinti megoszlása

Forrás: KSH 2011

A Mezőkovácsházi járásban óvodai nevelés keretében 16 településen 26 feladat-ellátási helyen 1151 gyermeket látnak el. 10 településen állami fenntartású, 5 településen a katolikus egyház fenntartásában lévő intézmények működnek. Az egyházi intézményben kifejezetten magas (65,04%) a hátrányos helyzetű gyermekek aránya, a halmozottan hátrányos helyzetű gyermekaránya szintén magas, 3,21%. A városi önkormányzati intézményekben a hátrányos helyzetű gyermekek aránya a többihez épest alacsony (39,22%), a halmozottan hátrányos helyzetű gyermekek aránya 17,31.%. A községi önkormányzatnál kiugróan magas mind a hátrányos helyzetű, mind a halmozottan hátrányos helyzetű gyerekek aránya: 69,05% és 31,35%.

A mezőkovácsházai tankerületben 14 intézmény 19 feladat-ellátási helyén 2895 tanuló vesz részt általános iskolai oktatásban, az összes tanuló (2895 fő) nappali rendszerű általános iskolai oktatásban vesz részt. A sajátos nevelési igényű tanulók aránya a tankerületi általános iskolákban 8,77 %. A tanulók 61,5 %-a hátrányos helyzetű, 80 %-nál magasabb az arányuk az almáskamarási, a kevermesi, a nagykamarási és a végegyházi iskolákban. A 19 általános iskolai feladat-ellátási hely közül 7 esetében 40 % körüli a halmozottan hátrányos helyzetű tanulók száma.

A Mezőkovácsházai tankerületben 557 tanuló négy köznevelési intézmény négy feladat-ellátási helyén vesz részt a gimnáziumi nevelés-oktatásban. A kistérségben 2 szakiskolai és 1 speciális szakiskolai feladatellátási hely működik. A 2012. évi októberi közoktatási statisztika adatai szerint Békés megyében a hátrányos helyzetű, illetve a halmozottan hátrányos helyzetű gyermekek közül a legtöbben szakiskolai, illetve szakközépiskolai oktatásban folytatják középfokú tanulmányaikat. A hátrányos helyzetű tanulók száma az egyházi fenntartású intézményekben a legmagasabb (43 %), az állami és a magán fenntartású intézményekben tanuló HH tanulók aránya csaknem megegyezik (33 %, illetve 35 %). A HHH tanulók aránya az egyházi fenntartású intézményekben a legmagasabb (17 %).

### Szociális helyzet

Napjainkban Magyarország egyik legsúlyosabb gondja a szegénységben élők, közöttük a roma népesség helyzetének fokozatos romlása. Ennek következménye a leszakadás, a kiszorulás az életlehetőségekből mind a tanulás, mind a foglalkoztatás, mind az egészségügyi szolgáltatások területén, valamint a hátrányos helyzetű térségekben és települések perifériáján növekvő és újonnan kialakuló rossz lakhatási körülmények.

Magyarországon a tartós szegénységben élők területi elrendeződése nagyjából egybeesik a leghátrányosabb helyzetű kistérségek területével, mely egyben azt is jelenti, hogy a probléma a Mezőkovácsházai kistérség népességét nagymértékben érinti.

A mélyszegénységből való kitörés rendkívül nehéz, sok esetben lehetetlen feladat. Az érintett réteg helyzetét az is rontja, hogy rendkívüli elszigeteltségben élnek mind társadalmilag, mind gazdaságilag. Kutatások igazolják, hogy azoknak a településeknek a száma és aránya, ahol a mélyszegénységben élő családok a helyi társadalom többségi csoportját alkotják, megháromszorozódott az elmúlt évtizedben.

Mezőkovácsháza és térsége a leghátrányosabb kistérségek közé tartozik. Az alkalmi és idénymunka mellett sok család számára jelent szükségmegoldást - és egyben a megélhetést minimális szinten biztosító bevételt – az önkormányzatoknál vállalható közhasznú, közcélú foglalkoztatásért kapott bér. A közmunkaprogramok, a képzéssel egybekötött foglalkoztatások évente közel 200 fő munkanélküli alkalmazását tették lehetővé, azonban ez még csak az álláskeresők felének tudták átmeneti időre a megélhetési gondjait enyhíteni. Mezőkovácsházán is, mint a térség legtöbb településén- az önkormányzat és intézményei a legfőbb foglalkoztatók. A bölcsőde, a járási hivatal teremtett új munkahelyeket, azonban a jelentős számú foglalkoztatottal bíró munkahely még várat magára (pl.: napelem gyár). A nagyobb létszámú közfoglalkoztatás 2011. évben kezdődött a Kistérségi Start közmunkaprogram keretében. 2012. március 01.-től december 31. napjáig új programelemmel bővült ki a startmunkaprogram. Elindult a mezőgazdasági program is a már említett programok mellett melynek a célja az volt, hogy saját termelésű megtermelt zöldségfélékkel és egyéb zöldségtermesztéssel csökkentsék az önkormányzatok költségeit az étkeztetés során.

A térség hátrányos helyzetéből következik, hogy a szociális problémák halmozottan vannak jelen. A családok rossz anyagi helyzete, a munkanélküliség nehéz problémák elé állítják az önkormányzatokat. A települések szociális kiadásainak legjelentősebb részét az állandó és átmeneti segélyek kifizetése jelenti. A városok és községek csak ritkán tehetik meg, hogy a kötelező szociális ellátásokon túli támogatást nyújtsanak a lakosságnak. Súlyosbítja a helyzetet, hogy a települések forráshiánnyal küszködnek, így gyakran a törvényben előírt kötelezettségeiknek sem tudnak eleget tenni. Nincs megfelelően megoldva a megváltozott munkaképességű, aktív korú népesség foglalkoztatása.

A szociális alapszolgáltatások megszervezésével a települési önkormányzatok segítséget nyújtanak a szociálisan rászorulók részére saját otthonukban és lakókörnyezetükben önálló életvitelük fenntartásában valamint egészségi állapotukból, mentális állapotukból vagy más okból származó problémáik megoldásában. Nem kötelező feladatként Támogató Szolgálatot működtet a mezőkovácsházi önkormányzat. 2007. szeptember 1-től Végegyháza, Kunágota, Battonya, Mezőhegyes, Dombegyház, Kisdombegyház, Magyardombegyház településekkel intézményi társulási formában kialakított Szolgálat speciális segítségnyújtás a fogyatékos személyek részére. Ez a szociális alapszolgáltatás vállalt feladata az önkormányzatnak, amely ellátás azonban az itt élő súlyos hátrányokkal küzdő ellátotti csoportnak nagymértékben segítségére van speciális szükségleteik kielégítésében elősegítve ezzel esélyegyenlőségüket, társadalmi integrációjukat.

# Stratégiai problémák

Békés megyében, azon belül is a Mezőkovácsházi járásban folyamatos a népességfogyás és ezen belül magas az elvándorlás száma. A falun nevelkedő fiatalok már gyerekkoruk óta az ingázáshoz vannak szokva, már az általános iskolába is más településre járnak át tanulni. Míg az általános iskolába napi szinten ingáznak, addig sok esetben a középiskolai és a főiskolai/egyetemi oktatás hosszabb távra kényszeríti távol a szülőfalujuktól a gyerekeket/fiatalokat. A nagyobb, fejlettebb városok pedig olyan szolgáltatásokat (egészségügyi, kulturális, oktatási, sport) és lehetőségeket (ösztöndíj, állás, tanulás, kapcsolatok) nyújtanak a diákoknak, amelyek maradásra készteti őket.

A nehezen megközelíthető kistelepülésekre kevesen térnek vissza, hiszen ott korlátozott az álláslehetőség, a fejlődési lehetőség, és a szolgáltatások is. A bérek alacsonyabbak, nem versenyképeseket, nehézkes megélhetést biztosít. Akik visszatérnek, gyakran több-kevesebb ideig a szociális hálóra szorulnak rá.

Bizonyos szolgáltatások és közszolgáltatások hiánya, vagy alacsony kapacitása megnehezíti a szülők életét is (óvodai kapacitás hiánya, általános iskola hiánya miatt a gyerekekkel való ingázás, művészetoktatási szolgáltatások hiánya, egyéb iskola utáni foglalkozások, szakkörök hiánya, sportolási lehetőség, közösségi élet hiánya).

A helyi munkaerőpiaci kereslet és kínálat nem találkozik. Fontos tényező az elvándorlásban a helyi karrierút hiánya.

#### Probléma meghatározása és bemutatása

* A településen és közvetlen vonzáskörzetében korlátozottak a foglalkoztatási lehetőségek.
* Alacsony a vállalkozói aktivitás. Innovációs és gazdasági – pénzügyi, logisztikai, információs - kapacitások szűkössége jellemző.
* A valós hiányok vagy a fel nem ismert lehetőségek miatt a lakosság a nagy városokban keres munkavállalási lehetőséget.
* Nő az elvándorlás, ezzel egyidejűleg nő az inaktív népesség aránya, csökken az iskolázottsági szint, nő a szociális hálóra szorulók aránya és romlik a közösségi szolgáltatások színvonala.
* A gazdasági és társadalmi folyamatok egymást negatív irányba gerjesztő folyamatokká válnak.
* Vélt vagy valós innovációs és gazdasági együttműködések hiánya.
* A potenciális munkaerő által nem ismert lehetőségek, a kommunikáció hiánya.
* Hiányoznak a helyi munkaerő és a helyi K+F+I tevékenységre épülő duális együttműködések.
* A tehetséges munkavállalók vélt vagy valós lehetőségek hiánya miatt a nagyvárosokban bontakoztatják ki a tehetségüket.
* A társadalmi és gazdasági egyensúly tovább romlik.
* Inaktívak, alacsony iskolai végzettségűek, szociális hálóra szorulók arányának növekedése.
* Innovációs és gazdasági-pénzügyi, logisztikai, információs-kapacitások szűkössége.
* Munkaerő-piaci kereslet és kínálat nem találkozik.
* Alacsony a vállalkozói aktivitás.

#### PROBLÉMAFA

## Lehetőségek

A fiatalok helyben tartása érdekében kívánunk tenni egy cselekvési terv összeállításával, amely a fiatalok helyben tartásával és képzésével, fejlesztésével, vállalatokkal és településekkel történő együttműködések kialakításával, a gazdálkodás ösztönzésével, valamint hiánypótló szolgáltatások biztosításával, vállalkozói aktivitás növelésével párosul.

Azt feltételezzük, hogy a fiatal értelmiségi generáció helyben tartása az egyik kulcsa annak, hogy az elvándorlás lassuljon. **Hisszük, hogy ha a fiatalok itthon jól érzik magukat, akkor lakóhelyükön alapítanak családot.**

**Ehhez lakossági – iskolai - vállalati összefogásra van szükség, olyan lehetőségek, olyan helyben kiépített karrierút megteremtésére, ami kellő motivációt, örömöt biztosít a számukra a helyben maradáshoz**. Emellett olyan közösségi, kulturális és infrastrukturális eszközökre is szükség van, amely biztosítja számukra azt a komfortérzetet, amit egy nagyváros.

# Szakmai program

## Célok, célhierarchia

Célunk a mindezidáig fel nem ismert lehetőségek feltárása, és a katalizátor folyamat közösségi kezdeményezés útján történő elindítása. A helyi társadalmi és gazdasági szereplők aktív összefogása, a fejlődési potenciál minta értékű kiaknázása egy best practice projekten keresztül. A helyi szereplők elkötelezettsége és cselekvése, a helyi közösségben rejlő kreativitásra, szellemi és társadalmi kapacitásra építve, innovatív megközelítéssel kialakításra kerüljön egy a kedvezőtlen gazdasági és társadalmi folyamatok megfordítását célzó fejlesztési terv és kialakuljon a cselekvési tervben foglaltak megvalósításához szükséges közösség, társadalmi kapacitás.

Célunk az elvándorlás fő okaival való szembesülés, a kedvezőtlen demográfiai folyamatok enyhítése. E programmal hozzá kívánunk járulni **a tehetséges munkaerő helyben tartásához,** a munkaerő-piaci kereslet-kínálat találkozásának elősegítéséhez, a vállalkozói aktivitás növeléséhez, a hiányzó közösségfejlesztési szolgáltatások biztosításához. Fontos eszköz **a kutatás-fejlesztési, tanulási, nemzetközi tapasztalatszerzési és foglalkoztatási lehetőség megteremtése** a fiatalok önmegvalósításának elősegítése érdekében, ezáltal támogatva, motiválva őket a térségben maradásra. **Orientálni kívánjuk a fiatalokat olyan piaci lehetőségek felé, amelyek ezidáig nem kerültek megvilágításba.**

A projekt keretében **ösztöndíjprogram** kerül kidolgozásra, amelynek keretében minta fejlesztési projektek valósulnak meg, a tehetséges fiatalok helyben tartása és inaktív fiatalok motiválása, aktiválása érdekében.

A vállalatok bevonásával feltárásra kerülnek olyan kutatási-fejlesztési és innovációs témák, együttműködési lehetőségek, melyek a fiatalokat a helyben maradásra csábítják, s lehetőségekkel kecsegetik. A program keretében bevonásra kerülnek a **végzős középiskolás és felsőfokú oktatási intézményben tanulók, valamint azok a vállalatok, gazdálkodók, akik gyakornokok iránt érdeklődnek**. Megvalósul a munkaerő-piaci kereslet és kínálat találkozásának elősegítése, de egy speciális célcsoportra vonatkoztatva. A program keretében erősíteni kívánjuk a helyi önkéntességet, a helyi vállalkozásokat a programban való részvételre buzdítjuk. **Az ösztöndíjprogram nyertesei a partner vállalkozásokhoz kerülhetnek, a legsikeresebbek a program eredményeként elhelyezkednek.**

A projekt része annak a Dél-békési kezdeményezésű, de a későbbiekben Békés megyére kiterjesztett komplex fejlesztési modellprogramnak, amely a megye gazdasági fejlődését hivatott támogatni. A fejlesztési program magában foglalja a bevont célcsoporttagok együttműködésének fejlesztését, a partnerség építését a vállalatokkal, az egyetemekkel, a kutatási tématerülettel foglalkozó diákokkal. **A fejlesztési ötlet elengedhetetlen elemei a célcsoport-kutatások, a szemléletformálás, a toborzás, a vállalati együttműködés-fejlesztés, a versenyfeladat lebonyolítás, a vállalati munka és az identitás erősítését támogató közösségi programok**.

#### CÉLFA

**A projekt konkrét, hosszú távú céljai:**

* Az elvándorlás fő okainak felismerése, a negatív gerjesztő folyamat megállítása, a romló folyamat visszafordítása
* A település megtartó- és vonzóképességének fejlesztése,
* Kutatás-fejlesztési, tanulási, nemzetközi tapasztalatszerzési és foglalkoztatási lehetőség megteremtése a fiatalok önmegvalósításának elősegítése érdekében
* Az életminőség javulása.

**A projekt konkrét rövid távú céljai:**

* Cselekvési terv kidolgozása a kedvezőtlen gazdasági és társadalmi folyamatok megállítására, megfordítására,
* A cselekvési tervben rögzített akciók megvalósítása, a tehetséges fiatalok helyben tartása és inaktív fiatalok motiválása, aktiválása érdekében,
* Az innovációs és gazdasági kapacitások bővítése, a K+F+I együttműködések feltárása és a fiatalok körében való népszerűsítése révén,
* Munkaerő-piaci kereslet és kínálat találkozásának elősegítése a piaci, illetve gyakorlatorientált vállalati együttműködések fejlesztésével, a helyi munkaerő-potenciál kiaknázásával,
* Vállalkozói és közösségi aktivitás növelését elősegítő potenciálok feltárása,
* A helyi adottságokhoz illeszkedő, hiánypótló közösségi szolgáltatások bővítése, színvonalának emelése a település jövedelemtermelő képességének fejlesztésével.

## Indikátorok

A projektbe bevonni tervezett célcsoport létszám:

* Felsőfokú alap- és mesterképzésben résztvevő hallgatók: 250 fő
* Gimnáziumi és szakközépiskolai tanulók: 500 fő
* Szakiskolai és speciális szakiskolai tanulók: 100 fő
* Inaktívak: 2.200 fő
* Működő vállalkozások: 20 db kis- és középvállalkozás, 480 db mikrovállalkozás

## Költségvetés

|  |  |  |  |  |  |
| --- | --- | --- | --- | --- | --- |
| **„A dél-békési fiatalok helyben tartást segítő, vállalati együttműködésre alapozott ösztöndíj modellprogram kifejlesztése és Békés megyére történő kiterjesztése”** | | | | | |
| **Srsz** | **Tevékenységek / Munkacsomagok** | **ME.** | **Db.** | **Egységár (bruttó)** | **Ár (bruttó)** |
| **I.** | **BÉRJELLEGŰ KÖLTSÉGEK** |  |  |  | **503 077 500 Ft** |
| **I/1.** | **Projektmenedzsment bérjellegű kiadásai** |  |  |  | **21 973 500 Ft** |
|  | Projektmenedzser (napi 8 óra) | hó | 18 | 350 000 Ft | 6 300 000 Ft |
|  | Pénzügyi vezető (napi 8 óra) | hó | 18 | 350 000 Ft | 6 300 000 Ft |
|  | Pénzügyi asszisztens (napi 8 óra) | hó | 18 | 250 000 Ft | 4 500 000 Ft |
|  | Szocho 27% | hó | 18 | 256 500 Ft | 4 617 000 Ft |
|  | Szakképzési hozzájárulás 1,5% | hó | 18 | 14 250 Ft | 256 500 Ft |
| **I/2.** | **Szakmai megvalósítás bérjellegű kiadásai** |  |  |  | **43 947 000 Ft** |
|  | Szakmai vezető (napi 8 óra) | hó | 18 | 350 000 Ft | 6 300 000 Ft |
|  | Szakmai asszisztens 1. (napi 8 óra) | hó | 18 | 250 000 Ft | 4 500 000 Ft |
|  | Szakmai asszisztens 2. (napi 8 óra) | hó | 18 | 250 000 Ft | 4 500 000 Ft |
|  | Képzési témafelelős (napi 8 óra) | hó | 18 | 350 000 Ft | 6 300 000 Ft |
|  | Vállalati témafelelős (napi 8 óra) | hó | 18 | 350 000 Ft | 6 300 000 Ft |
|  | Vállalati témafelelős (napi 8 óra) | hó | 18 | 350 000 Ft | 6 300 000 Ft |
|  | Szocho 27% | hó | 18 | 513 000 Ft | 9 234 000 Ft |
|  | Szakképzési hozzájárulás 1,5% | hó | 18 | 28 500 Ft | 513 000 Ft |
| **I./3.** | **Karrierprogramok megvalósítása (bérjellegű kiadások)** |  |  |  | **437 157 000 Ft** |
|  | Ösztöndíjasok (egyetem) 75 fő x 12 hó | hó | 900 | 180 000 Ft | 162 000 000 Ft |
|  | Ösztöndíjasok (középfokú) 75 fő x 12 hó | hó | 900 | 150 000 Ft | 135 000 000 Ft |
|  | Ösztöndíjasok (szakmunkás) 30 fő x 12 hó | hó | 360 | 120 000 Ft | 43 200 000 Ft |
|  | Szocho 27% egyetem | hó | 900 | 48 600 Ft | 43 740 000 Ft |
|  | Szocho 27% középfokú | hó | 900 | 40 500 Ft | 36 450 000 Ft |
|  | Szocho 27% szakmunkás | hó | 360 | 32 400 Ft | 11 664 000 Ft |
|  | Szakképzési hozzájárulás 1,5% egyetem | hó | 900 | 2 700 Ft | 2 430 000 Ft |
|  | Szakképzési hozzájárulás 1,5% középfokú | hó | 900 | 2 250 Ft | 2 025 000 Ft |
|  | Szakképzési hozzájárulás 1,5% szakmunkás | hó | 360 | 1 800 Ft | 648 000 Ft |
| **II.** | **SZOLGÁLTATÁSOK** |  |  |  | **2 329 260 600 Ft** |
| **II./1.** | **Projektelőkészítés, megalapozó tanulmányok elkészítése** |  |  |  | **135 900 000 Ft** |
|  | Primer adatfelvételen és interjúkon alapuló kutatás az ingázás okainak részletes feltárása érdekében, az itthoni munkavégzés feltételeinek pontos definiálására | nap | 160 | 90 000 Ft | 14 400 000 Ft |
|  | Munkaerőpiaci kutatás a munkaerőpiacon meg nem jelenő, aktív korú réteg feltárására annak megismerése céljából, hogy ők is ingáznak-e, avagy feketén foglalkoztatottak, avagy valóban inaktívak (primer adatfelvétel) | nap | 120 | 90 000 Ft | 10 800 000 Ft |
|  | Megváltozott munkaképességűek, aktív időskorúak és GYED/GYES-en lévők munkamotivációjának és képzettségének feltárása (primer adatfelvétel) | nap | 120 | 90 000 Ft | 10 800 000 Ft |
|  | Kis- és középvállalatok menedzsment kompetenciáinak felmérése (primer adatfelvétel) | nap | 120 | 90 000 Ft | 10 800 000 Ft |
|  | A rendelkezésre álló munkaerő megismerése céljából annak vizsgálata, hogy ők a vállalatok számára átképzéssel alkalmazhatóak-e, avagy olyan munkavállalók (betanított munkások), akik számára a szociális gazdaság, a társadalmi integráció lehet kiút (primer adatfelvétel) | nap | 120 | 90 000 Ft | 10 800 000 Ft |
|  | Részmunkaidős foglalkoztatás tendenciáinak, lehetőségeinek felmérése (primer adatfelvétel) | nap | 120 | 90 000 Ft | 10 800 000 Ft |
|  | A közép- és a felsőfokú szakképzés irányának kijelölése a vállalati versenyszféra és a várható régiós nemzetközi trendek igényei alapján (szekunder és primer kutatás) | nap | 120 | 90 000 Ft | 10 800 000 Ft |
|  | Nem pénzben realizálódott juttatások kibővítésének lehetőségeinek vizsgálata (szekunder kutatás) | nap | 90 | 90 000 Ft | 8 100 000 Ft |
|  | Startup/spinoff cégek létrehozásának támogatására irányuló előzetes igényfelmérés (primer adatfelvételen alapuló) | nap | 120 | 90 000 Ft | 10 800 000 Ft |
|  | Határmenti foglalkoztatási együttműködési klaszter létrehozásának vizsgálata, előkészítése | nap | 120 | 90 000 Ft | 10 800 000 Ft |
|  | A hátrányos helyzetű lakosság bevonása érdekében a helyi szociális gazdaság megerősítése. Előkészítés: a releváns gazdasági területek beazonosítása, a piac felmérése, értékesítő partnerek feltárása. Eredménye egy tanulmány, mely definálja a létrehozandó szociális szervezetek körét, tevékenységét és bevonandó célcsoporttagok számát. | nap | 120 | 90 000 Ft | 10 800 000 Ft |
|  | Projekt Megvalósíthatósági tanulmány | nap | 60 | 90 000 Ft | 5 400 000 Ft |
|  | Keretközbeszerzés előkészítése | nap | 120 | 90 000 Ft | 10 800 000 Ft |
| **II./2.** | **Kompetenciafejlesztési és képzési programok kidolgozása** |  |  |  | **654 750 000 Ft** |
|  | Duális képzési programok fejlesztése a vállalatok, valamint a közép- és felsőfokú oktatási intézmények együttműködésében, a térségi munkaerőpiac által igényelt ágazatokban (15 képzési program x 90 nap) | nap | 1350 | 120 000 Ft | 162 000 000 Ft |
|  | E-learning tananyagok fejlesztése a szociális gazdaság, az egészségfejlesztés, szakmai képzések, menedzsment képzés témakörökben (40 db képzési program x 60 nap) | nap | 2400 | 120 000 Ft | 288 000 000 Ft |
|  | Időskorú aktívak, megváltozott munkaképességűek, GYES/GYED-en lévők önfoglalkoztató képességének javítása például a távmunka elterjesztésével vagy a szociális gazdaság jópéldáinak népszerűsítésével. Kompetenciafejlesztési program kidolgozása a célcsoport igényeinek megfelelően. Tervezett kapacitás: 5 képzési program x 90 nap. | nap | 450 | 105 000 Ft | 47 250 000 Ft |
|  | A munkaerőpiacon rendelkezésre álló munkaerő (főként hátrányos helyzetűek) hiányzó kompetenciafejlesztési programjainak kidolgozása (a szociális komptenciák fejlesztése, a szociális gazdaság területén, illetve vállalati együttműködésekhez kapcsoló betanított tevékenységkhez). Tervezett kapacitás: 5 db munkaerőpiaci képzési program + 10 betanított képzés = 15 db x 90 nap = 1350 | nap | 1350 | 105 000 Ft | 141 750 000 Ft |
|  | A munkaerő egészségtudatossának javításához szükséges ismeretek kidolgozása a vállalatok és az aktív munkaerő számára. Fő tématerületek: elsődleges prevenció: fizikai és lelki egészség megőrzése, másodlagos prevenció: szűrések, állapotjavítás. Kapacitás: 5 képzési program x 30 nap = 150 nap | nap | 150 | 105 000 Ft | 15 750 000 Ft |
| **II./3.** | **Kompetenciafejlesztés, képzés és tanácsadás megvalósítása** |  |  |  | **418 880 000 Ft** |
|  | Időskorú aktívak, megváltozott munkaképességűek, GYES/GYED-en lévők önfoglalkoztató képességének javítása kompetenciafejlesztéssel (járásonként havonta 2 foglalkozás tartása 16 hónapon keresztül = 2 járás x 2 foglalkozás x 16 hó = 64 tanácsadói nap) | nap | 64 | 120 000 Ft | 7 680 000 Ft |
|  | Rendelkezésre álló munkaerő képzése (a kutatás eredményeként a megfelelő képzési program biztosítása) vállalati együttműködésre épülő betanított képzés, vagy OKJ-s képzés, vagy szociális kompetenciák fejlesztése és társadalmi vállalkozásokba integrálás (a bevont inaktívak száma 2200 fő, kb. 10%-ának képzése esetén 220 fő részére x 90 nap, 10 fős csoportokban = 22 csoport x 90 nap) | nap | 1980 | 90 000 Ft | 178 200 000 Ft |
|  | Kis- és középvállalkozások menedzsment kompetenciáinak fejlesztése kontakt képzéssel (képzés és kompetenciafejlesztés 20 (10-49 alkalmazottal rendelkező) vállalkozás számára, ahol vállalkozásonként 3 fővel számolva 60 célcsoporttag vesz részt. 12 fős csoportokba szerveződve 5 napos tréning 5 csoportot jelent, mely 25 tanácsadói napot igényel. | nap | 25 | 160 000 Ft | 4 000 000 Ft |
|  | Kis- és középvállalkozások menedzsment kompetenciáinak fejlesztése blended (kontakt + e-learning) képzéssel (képzés és kompetenciafejlesztés 480 db (1-9 fő alkalmazottal rendelkező) vállalkozás számára, ahol 2 kontakt nap + 3 nap e-learning + 1 nap utókövetés kerül tervezésre = 12 fős csoportokkal számolva 40 csoport x 2 nap = 80 nap + 3 nap e-learning + 1 nap utókövetés = 40 csoport = 124 nap. | nap | 124 | 120 000 Ft | 14 880 000 Ft |
|  | Kis- és középvállalkozások egészségtudatosságának javítása kontakt képzéssel (képzés és kompetenciafejlesztés 28 vállalkozás számára, ahol vállalkozásonként 3 fővel számolva 84 célcsoporttag vesz részt. 12 fős csoportokba szerveződve 5 napos tréning 7 csoportot jelent, mely 35 tanácsadói napot igényel. | nap | 35 | 160 000 Ft | 5 600 000 Ft |
|  | Kis- és középvállalkozások egészségtudatosságának fejlesztése blended (kontakt + e-learning) képzéssel (képzés és kompetenciafejlesztés 480 db vállalkozás számára, ahol 2 kontakt nap + 3 nap e-learning + 1 nap utókövetés kerül tervezésre = 12 fős csoportokkal számolva 40 csoport x 2 nap = 80 nap + 3 nap e-learning + 1 nap utókövetés = 40 csoport = 124 nap. | nap | 124 | 120 000 Ft | 14 880 000 Ft |
|  | Megváltozott munkaképességűek, aktív időskorúak és GYED/GYES-en lévők alternatív (részmunkaidős, távmunkás) foglalkoztatásának ösztönzése érdekében szervezetfejlesztési tanácsadás vállalatok részére (20 kis- és középvállalkozás x 5 nap előkészítés és 2 nap tanácsadás) | nap | 100 | 120 000 Ft | 12 000 000 Ft |
|  | Az alternatív foglalkoztatási lehetőségek megismertetése a kis- és középvállalkozások körében (az 1-9 fő alkalmazottal rendelkezők számára) előadások formájában, majd a vállalati igények szerint 50 vállalat számára személyre szabott tanácsadás e témában. Kapacitás: 1 kontakt nap (előadás) x 56 csoport = 56 nap + 50 vállalat számára 2 nap tanácsadás = 100 nap, mindösszesen 156 nap. | nap | 156 | 120 000 Ft | 18 720 000 Ft |
|  | Tanácsadás KKV-knak költségcsökkentési lehetőségekről, adókedvezményekről, egyéb kedvezményekről; Célcsoport akis- és középvállalkozások (az 1-9 fő alkalmazottal rendelkezők). Először előadások zajlanak, majd a vállalati igények szerint 50 vállalat számára személyre szabott tanácsadás valósul meg az általuk jelzett témákban. Kapacitás: 1 kontakt nap (előadás) x 56 csoport = 56 nap + 50 vállalat számára 2 nap tanácsadás = 100 nap, mindösszesen 156 nap. | nap | 156 | 120 000 Ft | 18 720 000 Ft |
|  | Tanácsadás kis- és középvállalkozások vezetői számára (vezetői coaching 20 db x 3 nap) | nap | 60 | 160 000 Ft | 9 600 000 Ft |
|  | Tanácsadás start up és spin off vállalkozások létrehozása és piaci bevezetése céljárból. Toborzás, alapításhoz kapcsolódó tanácsadás, üzletviteli tanácsadás, majd piaci bevezetés támogatása (marketingterv). Kapacitás: 20 nap bevonás, 60 bevont szervezet esetén 2 nap alapítás, 5 nap üzletviteli, 5 nap marketingtanácsadás (összesen 60 x 12 nap = 720 nap), mindösszesen 740 nap. | nap | 740 | 160 000 Ft | 118 400 000 Ft |
|  | Társadalmi vállalkozások elindítása (bejegyzése, versenypiacra történő belépésének támogatása, célcsoporttagok kiválasztása 3 db vállalkozás x 10 fő = 30 fő bevonásával) | nap | 180 | 90 000 Ft | 16 200 000 Ft |
| **II./4.** | **Karrierprogramok megvalósítása (tanácsadás)** |  |  |  | **81 900 000 Ft** |
|  | Karrierprogram megalapozása: egyetemi hallgatók bevonásával indított innovációs és kutatás-fejlesztési programok, projektek generálása, ahol a hallgatók a kutató-fejlesztő csapat aktív tagjai, alakítói (50 kis-, közép- és nagyvállalattal együttműködésben). Kutatói team-ek létrehozása, egyetemi szakértők bevonásával. | nap | 180 | 105 000 Ft | 18 900 000 Ft |
|  | Vállalati együttműködésre alapozott pályaorientációs program középiskolásoknak. A program 570 fő középiskolás bevonásával valósul meg. A program több fordulóból áll: népszerűsítő kampány a középiskolákban, az érdeklődők szűrésével vállalati együttműködésfejlesztő programok bonyolítása, vállalati gyakorlati műhelyek szervezése. | nap | 300 | 90 000 Ft | 27 000 000 Ft |
|  | Vállalati együttműködésre alapozott karrierprogram fiatal diplomásoknak - ösztöndíjprogram kidolgozása, a versenyeztetés lebonyolítása, és az elhelyezkedés támogatása. A program 278 fő egyetemista bevonásával valósul meg. | nap | 220 | 90 000 Ft | 19 800 000 Ft |
|  | Társadalmi vállalkozások elindítása (bejegyzése, versenypiacra történő belépésének támogatása, célcsoporttagok kiválasztása 3 db vállalkozás x 10 fő = 30 fő bevonásával) | nap | 180 | 90 000 Ft | 16 200 000 Ft |
| **II./5.** | **Célcsoporttagok toborzása, mentorálás, lemorzsolódáskezelés** |  |  |  | **230 400 000 Ft** |
|  | Középiskolai pályaorientációban részt vevők mentorálása, nyomonkövetése (eredményindikátor: 570 fő) 1 mentor rendelkezésre állása 16 hónapig = 320 nap | nap | 320 | 90 000 Ft | 28 800 000 Ft |
|  | Egyetemi hallgatók toborzása (toborzási program), szűrése, elhelyezkedés segítése, lemorzsolódás megakadályozása (eredményindikátor: 278 fő) 1 mentor rendelkezésre állása 16 hónapig = 320 nap | nap | 320 | 90 000 Ft | 28 800 000 Ft |
|  | Megváltozott munkaképességűek, aktív időskorúak és GYED/GYES-en lévők elhelyezkedésének támogatása, célcsoporttagok toborzása és mentorálása (eredményindikátor: 337 fő) - 2 mentor rendelkezésre állása | nap | 640 | 90 000 Ft | 57 600 000 Ft |
|  | Munkaerőpiacon álláskeresők és feltárt inaktívak elhelyezkedésének támogatása, a célcsoporttagok toborzása és mentorálása, bevont célcsoporttagok száma: 2956 fő, 4 mentor rendelkezésre állása szükséges, 320 nap x 4 fő = 1280 nap | nap | 1280 | 90 000 Ft | 115 200 000 Ft |
| **II./6.** | **Munkaerő minőségének javítását célzó szemléletformáló programok** |  |  |  | **157 200 600 Ft** |
|  | A fizikai erőnlét javítását szolgáló közösségi sportfoglalkozások: cél a lakosság személyes motiválása a prevenciós szemléletre a sportoláson keresztül. Cél minél több sportág, minél több mozgásforma rendszeres művelése. Cél a családok elhízásának megakadályozása vagy csökkentése, a betegségmegelőzés. Hetente 10 foglalkozás tartása (járásonként 5 db) 1 éven keresztül: 50 héttel számolva 500 db. | nap | 500 | 114 300 Ft | 57 150 000 Ft |
|  | Táplálkozási szokások fejlesztésére irányuló dietetikai szakértői szolgáltatás: cél a lakosság személyes motiválása a prevenciós szemléletre az egészségtudatos étrend elsajátításán keresztül. Cél a család elhízásának megakadályozása vagy csökkentése, a betegségmegelőzéshez szükséges információk elsajátítása. Cél a Preventissimo használatának ösztönzése, a prevenciós szemlélet elsajátítása. Hetente 10 foglalkozás tartása (járásonként 5 db) 1 éven keresztül: 50 héttel számolva 500 db. | nap | 500 | 114 300 Ft | 57 150 000 Ft |
|  | Aktív és időskorúak lelki egészségének támogatását célzó foglalkozások (a célcsoporttagok lelki-mentális állapotának feltárására és fejlesztésére irányuló szakértői szolgáltatás). Havonta 2 tanácsadás tartása járásonként, 2 x 2 x 12 hó = 48 db | nap | 48 | 114 300 Ft | 5 486 400 Ft |
|  | Fiatalok lelki egészségének támogatása és drogprevenció Havonta 2 tanácsadás tartása járásonként, 2 x 2 x 12 hó = 48 nap | nap | 48 | 127 000 Ft | 6 096 000 Ft |
|  | Személyiségfejlesztő tanácsadás: A tanácsadás egy személyre szabott programot kínál, mely során a résztvevőnek átalakul korábbi gondolkodási és problémamegoldó móódszere. A tanácsadás során konkrét problémák elemzésén keresztül történik. A tanácsadás a mindennapi problémákra ad konkrét választ. Havonta 1 tanácsadás tartása járásonként, 2 x 1 x 12 hó = 24 nap | nap | 24 | 114 300 Ft | 2 743 200 Ft |
|  | Munkaerőpiaci készségek fejlesztése az inaktív munkavállalók körében, csoportos foglalkozások. Bevont létszám 2956 fő, ahol a mentorálás eredményeként 800 fő bevonásával számolunk a foglalkozások tekintetében. 800 fő /12-15 fős csoportok = kb. 50 csoport működésével számolva 5 napon keresztül = 250 nap | nap | 250 | 114 300 Ft | 28 575 000 Ft |
| **II./7.** | **Kommunikáció, szemléletformálás a helyi identitás fejlesztése, a kötődés erősítés érdekében** |  |  |  | **221 855 000 Ft** |
|  | Szakmai kiadványok valamennyi képzési témakörben (kb. 50 db + szemléletformálás: identitáserősítés és egészségfejlesztés, 52 téma x 1000 = 52000) | db | 52000 | 600 Ft | 31 200 000 Ft |
|  | Motivációs kiadványok (jó gyakorlatok bemutatására) | db | 20000 | 600 Ft | 12 000 000 Ft |
|  | Videók elkészítése a projekt különböző szegmensei számára (30 db videó x 12 nap = 360 nap) | nap | 450 | 114 300 Ft | 51 435 000 Ft |
|  | Videók sokszorosítása a programban résztvevők számára | db | 20000 | 600 Ft | 12 000 000 Ft |
|  | Hirdetés helyi televíziókban (járásonkénti műsorok havonta, 2 x 16 hó = 32 hó) | db | 32 | 85 000 Ft | 2 720 000 Ft |
|  | Foglalkozásokhoz kapcsolódó képzési tematikák terjesztése | db | 20000 | 200 Ft | 4 000 000 Ft |
|  | Plakátok, programokra figyelemfelkeltő szóróanyagok | db | 52000 | 500 Ft | 26 000 000 Ft |
|  | Online és nyomtatott újság | db | 20000 | 1 200 Ft | 24 000 000 Ft |
|  | Online tanácsadás (kötődést elősegítő kampányok tervezése és menedzselése a határ mentén a projekt teljes futamidejére 2 fővel számolva) | nap | 360 | 90 000 Ft | 32 400 000 Ft |
|  | Online játékok módszertani tervezése, arculati tervezése és szakmai menedzselése a kötődés erősítése érdekében | hó | 18 | 1 200 000 Ft | 21 600 000 Ft |
|  | FB oldal havi menedzsment | db | 18 | 250 000 Ft | 4 500 000 Ft |
| **II./8.** | **Rendezvények, workshopok** |  |  |  | **81 600 000 Ft** |
|  | Vállalati egészségprogramok (a munkavégzéshez illeszkedő mozgás és dietetikai tanácsadás), 28 közepes vállalkozás | db | 20 | 1 200 000 Ft | 24 000 000 Ft |
|  | Fiatalok egészségfejlesztése érdekében iskolai egészségnapok a célcsoporttal érintett iskolákban (középiskolák, egyetemek) | db | 20 | 1 200 000 Ft | 24 000 000 Ft |
|  | Családi egészségnapok a családok egészségattitűdjének prevenció irányában történő befolyásolása érdekében | db | 20 | 1 200 000 Ft | 24 000 000 Ft |
|  | Határon átnyúló, kötődést elősegítő önkéntes programok szervezése (pl. fiatalok bevonásával különböző témájú flash mobok, amelyekkel a helyi lehetőségekre, az itthoni életvitel előnyeire hívják fel a figyelmet: járásonként negyedévent, azaz 4 db = 8 db) | db | 8 | 1 200 000 Ft | 9 600 000 Ft |
|  | Határon átnyúló, az alternatív foglalkoztatás népszerűsítését célzó önkéntes programok szervezése (pl. fiatalok bevonásával különböző témájú flash mobok, amelyekkel a helyi lehetőségekre, az itthoni életvitel előnyeire hívják fel a figyelmet: járásonként negyedévente, azaz 4 db = 8 db) | db | 8 | 1 200 000 Ft | 9 600 000 Ft |
| **II./6.** | **Együttműködés-fejlesztést támogató műhelyek, konferenciák** |  |  |  | **93 250 000 Ft** |
|  | Vállalati nyílt napok diákok számára (egyetem + középiskola) | db | 40 | 350 000 Ft | 14 000 000 Ft |
|  | Vállalati nyílt napok szakmunkások számára | db | 20 | 350 000 Ft | 7 000 000 Ft |
|  | Vállalati workshopok duális együttműködés fejlesztésére | db | 20 | 350 000 Ft | 7 000 000 Ft |
|  | Együttműködést fejlesztő szakmai műhelyek, az együttműködés eredményeként határmenti munkaerőpiaci klaszter létrehozása. | db | 52 | 250 000 Ft | 13 000 000 Ft |
|  | Munkaerő-piaci konferenciák szervezése, ahol a téma neves szakértői megoldásokat keresnek a fiatalok helybentartására és a hiányzó munkaerő biztosítására | db | 2 | 2 500 000 Ft | 5 000 000 Ft |
|  | Tanácsadó testület működtetése (5 tanácsadó x 5 nap x 18 hónap = 450 nap). Feladatuk a program szakmai minőségbiztosítása, publikációk írása, validálása. | nap | 450 | 105 000 Ft | 47 250 000 Ft |
| **II./7.** | **A program eredményességét támogató informatikai fejlesztés és kapcsolódó adatbázis fejlesztés** |  |  |  | **239 925 000 Ft** |
|  | Vezetői információs rendszer: a célcsoport, bevont személyek részvételének és eredményességének nyomonkövetéséhez, szakmai monitorozásához szükésges infromatikai rendszer kialakítása. A projekt hatékony működése érdekében a kockázatbecsléshez, nyomonkövetéshez egy informatikai nyomonkövető rendszer kialakítását tervezzük. | nap | 135 | 105 000 Ft | 14 175 000 Ft |
|  | Munkaerőpiaci tudásbázis kialakítása (munkaerő nyomonkövetése, a rendelkezésre álló munkaerőkapacitás ismeret érdekében): A gazdaságfejlesztéshez, munkaerő-piaci igényekre irányuló területi emberi erőforrás térkép, kompetenciaháló elkészítése az adott térségre, megyére vonatkozóan, amely tartalmazza a területi képzési kibocsátás előrejelzését is a releváns szakképesítéssel rendelkezőkre vonatkozóan. | nap | 1050 | 105 000 Ft | 110 250 000 Ft |
|  | Egészségfejlesztést támogató megyei tanácsadó portál létrehozása és tartalomfejlesztése | nap | 1100 | 105 000 Ft | 115 500 000 Ft |
| **II./8.** | **Egyéb szolgáltatások** |  |  |  | **13 600 000 Ft** |
|  | Könyvvizsgálat | db | 1 | 500 000 Ft | 500 000 Ft |
|  | Nyilvánosság | db | 1 | 5 000 000 Ft | 5 000 000 Ft |
|  | Eredményesség mérése (havonta 5 nap x 18 hónap = 36 nap | nap | 90 | 90 000 Ft | 8 100 000 Ft |
| **III.** | **Eszközvásárlás** |  |  |  | **31 800 000 Ft** |
|  | Kis- és nagy értékű eszközök vásárlása képzéshez, foglalkozásokhoz, sportolási, tanácsadási tevékenységekhez, illetve rendezvényekhez | lista | 1 | 24 900 000 Ft | 24 900 000 Ft |
|  | Projektiroda működéséhez szükséges eszközök vásárlása | lista | 1 | 6 900 000 Ft | 6 900 000 Ft |
| **IV.** | **Működés** |  |  |  | **4 500 000 Ft** |
|  | Projektiroda működése (papír, posta, bank stb.) | hó | 18 | 250 000 Ft | 4 500 000 Ft |
|  | **Összesen:** |  |  |  | **2 868 638 100 Ft** |

# A program lehatárolása a további járási és megyei programoktól

**A dél-békési fiatalok helyben tartást segítő, vállalati együttműködésre alapozott ösztöndíj modellprogram kifejlesztése és Békés megyére történő kiterjesztése** több ágazatot átfogó, elsősorban a társadalomra másodsorban pedig a gazdaságra is hatással bíró program, amely több, az ország gazdasági teljesítményét fejleszteni kívánó programhoz csatlakozik. Ezen programok kölcsönösen támogatják egymás céljainak elérését:

* A modellprogramot az EFOP 1.7 intézkedés terhére kívánjuk megvalósítani, a TOP-tól lehatároltan. Az intézkedés kimondja, hogy *a társadalmi-gazdasági problémák területi koncentrálódásának kezeléséhez szakterületeken átívelő, átfogó megközelítésű programokra van szükség.*

Az intézkedés hozzájárul a hátrányos helyzetű és a leghátrányosabb helyzetű járásokban működő helyi akciócsoportok (HACS-ok) által kidolgozott stratégiák társadalmi felzárkózási célú kiterjesztéséhez. Igazodva a helyi megvalósítás önállóságához, az alábbi tevékenységek valósíthatók meg az EFOP-ból azáltal, hogy a helyi akciócsoportok által kiválasztott tevékenységeknek illeszkedniük kell a HACS területén elfogadott legalább egy települési szintű, a 2/2012. (VI. 5.) EMMI rendelet szerinti helyi esélyegyenlőségi program végrehajtásához: 1) Helyi felzárkózást szolgáló tudás bővítése, 2) Többfunkciós közösségi szolgáltató terek működtetése, 3) Kedvezőtlen szocio-demográfiai térségi folyamatok megtörése (pl. fiatalok helyben tartása, helyi tudástőke növelése)

* A TOP-ban az alábbi tevékenységeket kívánjuk megvalósítani: 5.1. Foglalkoztatás-növelését célzó megyei és helyi foglalkoztatási együttműködések (paktumok), mely foglalkoztatáshoz közvetlenül kapcsolható képzési és bérköltségek támogatását jelenti. *5.2.* A társadalmi együttműködés erősítését szolgáló helyi szintű komplex programok a gyermekvédelem, a gyermekek korai fejlesztése, a családsegítés, a pedagógiai szakszolgáltatás és az egészségvédelem területén. 5.3 Helyi közösségi programok megvalósítása keretében települési közösségi rendezvények, önkéntesek által kezdeményezett közösségi programok és a fiatalok helyben tartását segítő ösztöndíjprogramhoz kapcsolódó helyi párbeszéd.Vagyis a programot kísérő társadalmi kutatást, amely értékeli a vállalatok és a fiatalok visszajelzéseit TOP-ból kívánjuk finanszírozni.

# Projektgazda elérhetőségei

Békés Megyei Területi Társadalmi Aktivitás Nonprofit Kft.

5600 Békéscsaba, Árpád sor 18.

[teruletfejlesztes@bekesmegye.hu](mailto:teruletfejlesztes@bekesmegye.hu)

Dél-Békési Kistérség Többcélú Társulása

5666 Medgyesegyháza, Kossuth tér 1.

[kisterseg@medgyesegyhaza.hu](mailto:kisterseg@medgyesegyhaza.hu)

Dél-Békés Mezőgazdasági Termelőiért Közhasznú Alapítvány

5665 Pusztaottlaka, Felszabadulás u. 14.

[delbekes.alapitvany@gmail.com](mailto:delbekes.alapitvany@gmail.com)

1. KSH.hu 2014-es adat [↑](#footnote-ref-1)
2. Forrás: KSH statisztikák és adatok [↑](#footnote-ref-2)
3. Forrás: KSH Népességtudományi Kutatóintézet: Demográfiai portré, 2012 [↑](#footnote-ref-3)
4. Forrás: KSH: Magyarország Társadalmi atlasza [↑](#footnote-ref-4)
5. Forrás: Statisztikai tájékoztató, Békés megye, 2013/3 [↑](#footnote-ref-5)
6. forrás: KSH népszámlálási adatbázis (2011-es adatok) [↑](#footnote-ref-6)
7. Forrás: Iskolai végzettség és egészségi állapot, Tahin Tamás – Jeges Sára – Lampek Kinga, Demográfia 2000; Egészség esélyek, Kovács Katalin, 2006 [↑](#footnote-ref-7)
8. Forrás: Nemzeti Társadalmi Felzárkózási Stratégia (2011-2020) [↑](#footnote-ref-8)
9. Forrás: Békés Megye Területfejlesztési Koncepciója, 2014. február [↑](#footnote-ref-9)
10. Forrás: KSH [↑](#footnote-ref-10)
11. *Forrás: Iskolai végzettség és egészségi állapot, Tahin Tamás – Jeges Sára – Lampek Kinga, Demográfia 2000; Egészség esélyek, Kovács Katalin, 2006* [↑](#footnote-ref-11)